כללי השפיטה (סדרי העבודה בענין סיום כהונת שופט לפי החלטה של הועדה לבחירת שופטים)

{{ח:התחלה}}
{{ח:כותרת|כללי השפיטה (סדרי העבודה בענין סיום כהונת שופט לפי החלטה של הועדה לבחירת שופטים), התשמ״ז–1986}}

{{ח:פתיח-התחלה}}
{{ח:תיבה|ק״ת תשמ״ז, 198|כללי השפיטה (סדרי העבודה בענין סיום כהונת שופט לפי החלטה של הועדה לבחירת שופטים)|https://olaw.org.il/takanot/takanot-4989.pdf}}.
{{ח:סוגר}}
{{ח:מפריד}}

{{ח:מבוא}}
בהתאם {{ח:חיצוני|חוק יסוד: השפיטה#סעיף 24|לסעיף 24(2)}} {{ח:חיצוני|חוק יסוד: השפיטה|לחוק יסוד: השפיטה}} (להלן – חוק היסוד), ובתוקף סמכותה לפי {{ח:חיצוני|חוק בתי המשפט#סעיף 7|סעיפים 7(ד)}} {{ח:חיצוני|חוק בתי המשפט#סעיף 14|ו־14}} {{ח:חיצוני|חוק בתי המשפט|לחוק בתי המשפט [נוסח משולב], התשמ״ד–1984}} (להלן – החוק), קובעת הועדה לבחירת שופטים (להלן – ועדת הבחירה) כללים בדבר סדרי דיוניה ועבודתה בקשר להפעלת סמכותה לסיים כהונת שופט לפי {{ח:חיצוני|חוק יסוד: השפיטה#סעיף 7|סעיף 7(4) לחוק יסוד: השפיטה}}:
{{ח:סוגר}}
{{ח:מפריד}}

{{ח:סעיף|1|סמכותה של ועדת הבחירה}}
{{ח:ת}} לפי {{ח:חיצוני|חוק יסוד: השפיטה#סעיף 7|סעיף 7(4) לחוק היסוד}} יכולה כהונת שופט להסתיים לפי החלטה של ועדת הבחירה, אשר אותה הציע יושב ראש הועדה או נשיא בית המשפט העליון.

{{ח:סעיף|2|נוסח ההצעה}}
{{ח:תת|(א)}} ההצעה לדון בסיום כהונתו של שופט לפי {{ח:חיצוני|חוק יסוד: השפיטה#סעיף 7|סעיף 7(4) לחוק היסוד}} תיערך בכתב, ותפרט את מהות ההצעה ואת טעמיה העיקריים.
{{ח:תת|(ב)}} ההצעה תומצא לשופט אשר אליו היא מתייחסת ולכל חברי ועדת הבחירה.

{{ח:סעיף|3|תגובת השופט}}
{{ח:ת}} השופט רשאי להמציא לועדה תשובה בכתב וזו תוגש בידיו תוך 14 ימים מעת שהומצאה לו ההצעה.

{{ח:סעיף|4|מינוי ועדת משנה}}
{{ח:תת|(א)}} עם קבלת התשובה של השופט, או אחרי חלוף המועד להגשת תשובה כאמור {{ח:פנימי|סעיף 3|בסעיף 3}}, תתכנס ועדת הבחירה לשם החלטה על המשך הטיפול בהצעה ואם החליטה להוסיף ולדון בהצעה, היא רשאית למנות ועדת משנה מיוחדת לשם איסוף נתונים נוספים (להלן – ועדת המשנה).
{{ח:תת|(ב)}} הרכבה של ועדת המשנה ייקבע בידי נשיא בית המשפט העליון ובידי יושב ראש ועדת הבחירה.
{{ח:תת|(ג)}} יושב ראש ועדת הבחירה יכהן כיושב ראש ועדת המשנה, אולם אם יושב ראש ועדת הבחירה הוא שהגיש את ההצעה כאמור {{ח:פנימי|סעיף 2|בסעיף 2}} יכהן נשיא בית המשפט העליון כיושב ראש ועדת המשנה.

{{ח:סעיף|5|שמיעת עדים}}
{{ח:ת}} ועדת המשנה תשמע את דבריהם של האנשים היכולים לחוות דעתם בנושא שנמסר לטיפולה.

{{ח:סעיף|6|הודעה לשופט}}
{{ח:ת}} עם כינונה תודיע על כך ועדת המשנה לשופט הנוגע בדבר.

{{ח:סעיף|7|דרך שמיעת העדות}}
{{ח:תת|(א)}} בכפוף לאמור {{ח:פנימי|סעיף 9|בסעיף 9}}, תישמע עדותו של כל עד המעיד לפני ועדת המשנה, בשלב הראשון, בנוכחות חברי ועדת המשנה בלבד.
{{ח:תת|(ב)}} דברי העד יירשמו בפרוטוקול הדיון שינוהל בידי היושב ראש של ועדת המשנה.

{{ח:סעיף|8|דיון ביניים במליאה}}
{{ח:ת}} אחרי קבלת העדויות ולפני כל פעולה נוספת רשאית ועדת המשנה להציע למליאת ועדת הבחירה כי תדון מחדש בשאלה אם להמשיך בפעולתה.

{{ח:סעיף|9|מסירת המידע לשופט}}
{{ח:תת|(א)}} אחרי שמיעת העדים ואם לא הוחלט במליאה, בעקבות דיון כאמור {{ח:פנימי|סעיף 8|בסעיף 8}}, על הפסקת הטיפול בהצעה, תמסור ועדת המשנה לשופט את תוכן הדברים כפי שנרשמו בפרוטוקול, בציון זהותו של מי שמסר אותם.
{{ח:תת|(ב)}} השופט רשאי לבקש מועדת המשנה כי עד פלוני שמסר כבר דבריו לועדה, כאמור, יוזמן מחדש כדי שהשופט יוכל להציג לו שאלות נוספות; כן יוכל לבקש כי ועדת המשנה תזמין אנשים נוספים כפי שהוא יפרסם.
{{ח:תת|(ג)}} ועדת המשנה תחליט אם יש בהזמנתם של העדים הנוספים, כפי שנתבקשה, כדי לתרום לכאורה, לבירורה של השאלה שנמסרה לטיפולה, ואם החלטתה היא חיובית, תעשה ועדת המשנה כמבוקש; אולם, עד שהעיד כבר ואשר הזמנתו מחדש נתבקשה בידי השופט, יוזמן בכל מקרה.
{{ח:תת|(ד)}} בעת השמעת דבריהם של אנשים המוזמנים לפי הוראותיו של סעיף זה יהיה נוכח גם השופט.
{{ח:תת|(ה)}} בכל שלב רשאי השופט להיות מיוצג על־ידי עורך דין.

{{ח:סעיף|10|חוות דעת בכתב}}
{{ח:תת|(א)}} ועדת המשנה רשאית לקבל לידיה חוות דעת בכתב ותוכנה יובא לידיעת השופט, על פי הכלל שנקבע {{ח:פנימי|סעיף 9|בסעיף 9}}.
{{ח:תת|(ב)}} השופט רשאי לבקש גם הזמנתו, כאמור {{ח:פנימי|סעיף 9|בסעיף 9(ב)}}, של מי שמסר חוות דעת בכתב.

{{ח:סעיף|11|דין וחשבון של ועדת המשנה}}
{{ח:תת|(א)}} עם סיום פעולתה תגיש ועדת המשנה דין וחשבון בכתב למליאת ועדת הבחירה.
{{ח:תת|(ב)}} פרוטוקול הדיונים יצורף לדין וחשבון של ועדת המשנה.
{{ח:תת|(ג)}} הדין וחשבון יכול שיכיל דעות חולקות.

{{ח:סעיף|12|הזמנה חוזרת של העד בידי המליאה}}
{{ח:ת}} מליאת ועדת הבחירה רשאית להחליט על הזמנתו אליה של כל מי שהעיד לפני ועדת המשנה, או של כל עד נוסף, ובלבד שתוכן הדברים יימסר לשופט ושתישמר לו גם אז הזכות הקבועה {{ח:פנימי|סעיף 9|בסעיף 9(ב) סיפה}}.

{{ח:סעיף|13|הופעת השופט לפני מליאת ועדת הבחירה}}
{{ח:ת}} לפני סיכום דעתה תינתן לשופט הנוגע בדבר ההזדמנות, אם ירצה בכך, להשמיע דבריו לפני מליאת ועדת הבחירה.

{{ח:סעיף|14|הצבעה בועדת הבחירה}}
{{ח:ת}} מליאת ועדת הבחירה תחליט בכל ענין ברוב קולות חבריה אולם היא רשאית להחליט על סיום כהונת שופט רק ברוב של שבעה חברים לפחות.

{{ח:סעיף|15|מועד סיום הכהונה ושיעור הגימלה}}
{{ח:ת}} החליטה ועדת הבחירה על סיום כהונה של שופט תקבע בהחלטתה, כדרישת {{ח:חיצוני|חוק בתי המשפט#סעיף 14|סעיף 14 לחוק}}, את המועד לסיום הכהונה וכן, לפי שיקול דעתה את שיעור הגימלה שיקבל השופט.

{{ח:סעיף|16|הודעת ההחלטה}}
{{ח:ת}} יושב ראש ועדת הבחירה יודיע לשופט את החלטתה של הועדה.

{{ח:סעיף|17|סודיות הדיונים}}
{{ח:ת}} דיוניה של ועדת המשנה ושל המליאה של ועדת הבחירה לרבות העדויות שהושמעו לפניהן או חוות הדעת שנמסרו להן הם סודיים ומשתתף בדיון לא יגלה לאיש פרטים עליהם, זולת אם נאמר אחרת בכללים אלה.

{{ח:סעיף|18|סדרי עבודה}}
{{ח:ת}} בכל ענין שלא נקבע בכללים אלה תקבע ועדת הבחירה או ועדת המשנה, לפי הענין, את סדרי עבודתה.

{{ח:סעיף|19|ביצוע}}
{{ח:ת}} ההודעה על החלטת ועדת הבחירה לסיים את כהונתו של שופט תימסר למנהל בתי המשפט לשם ביצועה.

{{ח:סעיף|20|תחילה}}
{{ח:ת}} תחילתם של כללים אלה ביום ה׳ בתשרי התשמ״ז (9 באוקטובר 1986).

{{ח:חתימות|י״ג בתשרי התשמ״ז (16 באוקטובר 1986)}}
* '''אברהם שריר'''
שר המשפטים
יושב ראש ועדת הבחירה
{{ח:סוגר}}
{{ח:סוף}}
[[קטגוריה:בוט חוקים]]